האמת (סדרת טלוויזיה)

האמת היא סדרת דרמת מתח ישראלית מאת דפנה לוין. הסדרה משודרת החל מ-15 ביולי 2024 בכאן 11.

הסדרה הייתה אמורה לעלות לשידור בסוף 2023, אך עקב מלחמת "חרבות ברזל" עלייתה לשידור נדחתה.

הסדרה נמכרה לתאגיד השידור AMC, ותופץ בשירותי הסטרימינג AcronTV בארצות הברית, בריטניה ואוסטרליה.

אף על פי שלא מדובר בסדרת דוקו, הסדרה נכתבה בחלקה בהשראת פרשת רצח תאיר ראדה אשר התרחשה בשנת 2006 וכללה סיקור תקשורתי נרחב ותיאוריות רבות לגבי זהות הרוצח.

== עלילה ==
ביום בו אמורה להינתן ההכרעה הסופית בבית המשפט העליון אחרי 10 שנים - במשפט הרצח המתוקשר ביותר בישראל, של נערה במתנ"ס בראש העין - מתרחש במתנ"ס השכונתי רצח נוסף - זהה לחלוטין. המדינה, המשטרה והפרקליטות מחפשים אמת אבסולוטית, אשם או זכאי, וגיבורי הסדרה נאלצים להתמודד עם אמיתות מהעבר שמסרבות להרפות.

חוקרת הנוער רחלי זבטני (מור דימרי), שהייתה נערה כשהרצח הראשון התרחש, נדרשת לחזור לעברה, לאירוע ששינה אותה, בכדי לפענח את ההווה - הרצח החדש, ואת חייה. אביה אליהו זבטני (גולן אזולאי), הוא חוקר משטרה בדימוס אשר פענח את הרצח הראשון ובטוח באשמתו של האדם שהכניס לכלא, רובי דלויה (בני אבני). הרצח השני מערער את מרקם החיים בראש העין ומציף עולם של נעורים סוערים, סודות ושקרים ושואל שאלות לגבי יחסי הורים וילדים.

== סקירת הסדרה ==

=== פרקים ===

{| class="wikitable ctd-nowrap-2 ctd-nowrap-3" style="text-align: center;"
|- style="font-weight:bold; background:#C08A6B; color:#FFF;"
| rowspan="2" |מספרפרק
| rowspan="2" |
| rowspan="2" |
| colspan="2" |נתוני צפייה
| rowspan="2" |מקור
|- style="font-weight:bold; background:#C08A6B; color:#FFF;"
|
|
|-
| 1
|ילדה קטנה
|15 ביולי 2024
|4%
|98,000
|
|-
| 2
|
|
|
|
|
|-
| 3
|הדסה שלי
|21 ביולי 2024
|3.4%
|71,000
|
|-
| 4
|אנשים לא משתנים
|28 ביולי 2024
|2.9%
|74,000
|
|-
| 5
|ירדן פלאי בלב
|4 באוגוסט 2024
|2.7%
|62,000
|
|-
| 6
|שפן לשפן זאב 
|7 באוגוסט 2024
|1.9%
|
|
|-
| 7
|נחשים חלקלקים
|11 באוגוסט 2024
|2.8%
|67,000
|<ref></ref>
|-
| 8
|פרק אחרון
|14 באוגוסט 2024
|2.5%
|57,000
|<ref></ref>
|}

== דמויות ==
=== דמויות ראשיות ===
==== שוטרים וחוקרים ====
* רחלי זבטני (מור דימרי) - חוקרת נוער ובתו של אליהו זבטני, הייתה בשכבה של ירדן פלאי (הנרצחת הראשונה) בעקבות הטראומה מאירוע הרצח של חברתה היא סובלת מפאראסומניה. ניהלה רומן עם ארי בצעירותה. בהמשך נראה כי מתחילה לנהל רומן עם יאיר.
* סגן ניצב בדימוס אליהו זבטני (גולן אזולאי) - אביה של רחלי, השוטר שחקר את רובי דלויה לפני עשור והביא למעצרו, מתעקש שהאשם נמצא ונענש.
* יאיר דקס (רועי ניק) - חוקר בתחנת "ראש העין״. מאוהב ברחלי. בהמשך נראה כי מתחיל לנהל רומן עמה.
* ספיר שקולניק (רוני נתנאל) - חוקרת בתחנת "ראש העין". חברתה ושותפתה לדירה של רחלי.
* אהוד פורגס (יוסי מרשק) - מנהל חקירת רצח נטלי לוי. חוקר היחידה המרכזית שהגיע לחקור את פרשת רצח נטלי לוי.
* חוקר (עומר היקרי) - חלק מצוות החקירה שחוקר את מותה של נטלי לוי.

תלמידי בית הספר "אלונים":
* ירדן פלאי - הנרצחת הראשונה, נרצחה לפני עשור, רובי דלויה הורשע ברצח, אך עדיין מתנהל דיון בערעורו. זהות רוצחה לא מתבררת בוודאות.
* נטלי לוי - הנרצחת השנייה. נרצחה כעבור עשור, בדיוק באותה דרך ובאותו מקום בו נרצחה ירדן פלאי. נאנסה על ידי אביקם. מתגלה כי נרצחה על ידי יונה.
* אושרי - תלמיד כיתה ח', פרץ ביחד עם ליהיא לקפטריה.
* ליהיא קופרמן - תלמידת כיתה ח', פרצה ביחד עם אושרי לקפטריה.
* קורל ניסימוב - חברה של נטלי לוי
* שקד - חברה של נטלי. יונה, כאשר התחזתה לנטלי, הודיעה לאמה של נטלי שהיא תישן אצל שקד בלילה בו נרצחה.
* שירן (דניאל שמה)- נערה שסועת שפה, שסבלה מהתעללות נפשית וחרם חברתי - מכונה על ידי חברותיה ״השפן״ בשל מראיה. הבת של יונה בעלת הקפטריה.

משפחת דלויה:
* רובי (ראובן) דלויה (בני אבני) - הורשע לפני עשור ברצח הנערה ירדן פלאי, טוען שהוא חף מפשע, ומגיע לערעור בבית המשפט העליון.
* מיכאל דלויה (טום ויסמן צוצ'ידה) - בנו של רובי, בגיל מצוות.
* ארלין דלויה (פליזה בסקרה זוהר) - אשתו של רובי ואמו של מיכאל. ממוצא אסייתי, אמו של רובי חושדת שהיא מנהלת רומן.
* גב' דלויה (חגית בן עמי) - אמו של רובי. מיכאל ואמו גרים אצלה בבית.

דמויות נוספות:
* חזי פלאי (ישראל ברייט) - אביה של ירדן פלאי.
* לאה פלאי (עירית פשטן) - אמה של ירדן פלאי. ניהלה רומן עם אליהו בעבר.
* ירין לוי (דקר אלבז) - אחיה של נטלי לוי. מתקין בריכות במקצועו. חמום מוח.
* אביקם לוי (שי זביב) - דודה של נטלי לוי. 
* ראומה לוי (הילה סורג'ון) - אמה של נטלי לוי.
* עו"ד (אילנית בן יעקב) - סנגורית, מייצגת את רובי דלויה, המואשם ברצח ירדן פלאי.
* ארי עוזרי (כפיר ליבנה עמרם) - המורה לספרות של ירדן ,רחלי ונטלי.היה לו רומן עם רחלי כשלמדה אצלו.אוהב מאוד את שירת שבזי וכתב על זה ספר.
* עו"ד שי שגיב (ניל סופר) - סנגור, עוזר בייצוג רובי דלויה.
* טוני גודמן (יואב הייט) - מפגין המאמין כי רובי דלויה הוא זכאי. נכה בתחילת הסדרה מתגלה בהמשך כי הוא לא נכה
* חרדה זבטני (אסתר שטיינברג)- אשתו לשעבר של אליהו זבטני ואמה של רחלי. חוזרת אל אליהו במהלך הסדרה.
* יונה (מירב שירום)- בעלת הקפטריה במתנ"ס. הראשונה שמצאה את ירדן פלאי לאחר הירצחה. מתגלה בסוף העונה כרוצחת של נטלי.
* הרבנית (שיפי אלוני) - מנהיגת ״המעגל״ בו מתאספות נשים רבות (ביניהן גם נטלי וחברותיה) ומשתפות סיפורים אישיים לרבנית. חשדה כי נטלי עברה אונס על ידי דודה אך בעלה אסר עליה לספר זאת בטענה לאיסור לשון הרע, בעודו סוחט את אביקם בעזרת מידע זה.
* שני אורלוב (עופרי פרישקולניק) - סייעת רופא השיניים של מרפאת הכלא בו נמצא דלויה. מעריצה אותו ומתחברת לבנו, מיכאל. משמשת כאשת הקשר ביניהם ללא ידיעתו של מיכאל.

== הפקה ==
=== פיתוח ===
הסדרה, צולמה במהלך 2023 והייתה אמורה לעלות בנובמבר 2023, אולם עקב מלחמת חרבות ברזל עליית הסדרה הוקפאה.

על פי כותבת הסדרה דפנה לוין הרעיון לסדרה עלה לראשונה על ידי דרור משעני ועידית אברהמי עבור התאגיד כאן, עד שהיא ואורית זמיר פיתחו את הרעיון וכתבו את תסריט הסדרה<ref></ref>

=== מכירת הסדרה ===
הסדרה נמכרה עוד לפני ששודר פרק הבכורה שלה לתאגיד הבידור AMC, שישדר אותה בשירות הסטרימינג שלו AcornTV בארצות הברית, בריטניה ואוסטרליה לכ-12 מיליון מנויים.<ref></ref>

== הדמיון לפרשת רצח תאיר ראדה ==
הסדרה אינה סדרת דוקו על פרשת רצח תאיר ראדה, אך נכתבה בהשראת המקרה.

בפתיח הסדרה מצוין "הסדרה נכתבה בחלקה בהשראת אירועים אמיתיים. העלילה והדמויות בדיוניים לחלוטין"

במהלך הסדרה נראו מספר קווי דמיון:
* אופן ומיקום הרצח - גופתה של תאיר ראדה נמצאה בתא שירותים נעול בבית ספרה, בסדרה הילדות נמצאו בתא נעול במחסן של אולם הספורט במתנ"ס השכונתי.
* ערעור בזהות הרוצח - על אף שרומן זדורוב נעצר ונכלא במשך 15 שנה, הייתה מחלוקת ציבורית לגבי האם הוא הרוצח (לבסוף הוא זוכה ועל כן שוחרר מאוחר יותר), בדומה לסדרה שם מתנהל ויכוח האם רובי דלויה הוא אכן הרוצח.
* תיאוריות קונספירציה - גם בסיפור הרצח של תאיר ראדה וגם בסדרה מדובר על תיאוריות קונספירציה (כגון האשמות ילדים במעשי הרצח) ולחץ תקשורתי בעניין זהות הרוצח עקב הרשלנות בחקירת המשטרה.

== קישורים חיצוניים ==
* 

* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות